32003R0666
L 096/11
JURNALUL OFÍCIAL AL UNIUNII EUROPENE
REGULAMENTUL (CE) NR. 666/2003 AL COMISIEI
din 11 aprilie 2003
de autorizare temporară a utilizării anumitor microorganisme în hrana animalelor
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 70/524/CEE a Consiliului din 23 noiembrie 1970 privind aditivii din hrana animalelor (1), astfel cum a fost modificată ultima dată prin Regulamentul (CE) nr. 1756/2002 (2), în special articolul 3 și articolul 9e alineatul (1),
întrucât:
(1)
Directiva 70/524/CEE prevede că nici un aditiv nu poate fi pus în circulație dacă nu a fost acordată o autorizație comunitară.
(2)
În cazul aditivilor care încorporează microorganisme, menționați în partea II din anexa C la Directiva 70/524/CEE, se poate acorda autorizarea temporară a unui aditiv nou pentru utilizare în hrana animalelor, dacă sunt îndeplinite condițiile stabilite în directiva menționată și dacă este întemeiat să se presupună, având în vedere rezultatele disponibile, că, atunci când este introdus în nutriția animalelor, aditivul are unul din efectele menționate la articolul 2 litera (a) din directiva menționată. Autorizarea temporară se poate acorda pentru o perioadă maximă de patru ani.
(3)
Din examinarea cererii prezentate pentru autorizarea preparatului care conține microorganismul prevăzut de anexa la prezentul regulament se constată că produsul respectiv îndeplinește condițiile menționate la articolul 9e alineatul (1) din Directiva 70/524/CEE.
(4)
Prin urmare, preparatul care conține microorganismul poate fi autorizat temporar pentru o perioadă de patru ani.
(5)
Comitetul științific pentru nutriția animalelor a emis un aviz favorabil privind siguranța preparatului care aparține grupei „Microorganisme”, în condițiile specificate de anexa la prezentul regulament pentru purcei și porci pentru îngrășare.
(6)
Din examinarea cererii se constată că sunt necesare anumite proceduri pentru protecția lucrătorilor împotriva expunerii la aditivii menționați în anexă. Cu toate acestea, protecția ar trebui asigurată prin aplicarea Directivei 89/391/CEE a Consiliului din 12 iunie 1989 privind introducerea măsurilor de natură să promoveze ameliorarea siguranței și a sănătății lucrătorilor la locul de muncă (3).
(7)
Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Se autorizează utilizarea aditivului care aparține grupei „Microorganisme”, specificate în anexă, ca aditiv în furaje, în condițiile stabilite de anexă.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 aprilie 2003.